L-UE qed taħdem biex ittejjeb is-sikurezza fit-toroq. Illum il-Kunsill laħaq qbil dwar il-pożizzjoni tiegħu fir-rigward tar-riforma għat- tisħiħ tal-ġestjoni tal-infrastruttura tat-toroq jitnaqqsu l-fatalitajiet u l-korrimenti gravi fit-toroq Toroq ippjanati sew u miżmuma b'mod xieraq inaqqsu r-riskju tal-inċidenti fit-toroq. Din ir-riforma ser tgħin lill-UE biex tagħmel progress fil-kisba tal-mira tagħha li sal-2020 tnaqqas bin-nofs l-għadd ta' mwiet fit-toroq. Norbert Hofer, Ministru għat-Trasport, l-Innovazzjoni u t-Teknoloġija tal-Awstrija twessa' l-kamp ta' applikazzjoni tar-regoli attwali għal awtostradi u toroq primarji oħra lil hinn min-netwerk trans-Ewropew tat-trasport (TEN-T). Dan ser jikkontribwixxi b'mod sinifikanti għat-titjib tas-sikurezza tal-infrastruttura tat-toroq fl-Unjoni kollha. Id-direttiva tkopri wkoll toroq li jinsabu barra żoni urbani u li jinbnew bl-użu ta' finanzjament tal-UE. Il-proposta tintroduċi valutazzjoni tas-sikurezza tat-toroq tan-netwerk kollu , li tipprovdi stampa tan-netwerk tat-toroq kollha koperti mid-direttiva użati biex jiġi evalwat ir-riskju ta' aċċident. L-awtoritajiet ser jużaw ir-riżultati biex iwettqu spezzjonijiet tas-sikurezza tat-toroq aktar ffokati jew jieħdu azzjoni ta' rimedju diretta. Ser isir obbligatorju li jittieħed kont b'mod sistematiku tal-persuni miexja, ċiklisti u utenti vulnerabbli oħra fil-proċeduri ta' ġestjoni tas-sikurezza fit-toroq. Dawn l-utenti tat-toroq ammontaw għal kważi nofs il-fatalitajiet fit-toroq tal-Unjoni fl-2017. Abbozz ta' direttiva dwar il-ġestjoni tas-sikurezza fl-infrastruttura tat-toroq – it-test tal-approċċ ġenerali tal-Kunsill Ara l-paġna tal-laqgħa